Nõukogu direktiiv,

17. detsember 1982,

millega muudetakse direktiive põllu- ja metsamajanduslikke ratastraktoreid käsitlevate liikmesriikide õigusaktide ühtlustamise kohta

(82/890/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

nõukogu 4. märtsi 1974. aasta direktiivi 74/150/EMÜ (põllu- ja metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta), [3] mida on muudetud direktiiviga 79/694/EMÜ, [4] artikkel 1 piirab kõnealuse direktiivi kohaldamisala õhkrehvidega varustatud kaheteljeliste traktoritega, mille maksimaalne valmistajakiirus on 6–25 km/h;

kõnealune direktiiv näeb ette, et vajadusel tuleb kehtestada erinõuded traktorite kohta, mille maksimaalne valmistajakiirus on üle 25 km/h; sellised traktorid moodustavad osa ühenduses toodetavatest ja kasutatavatest traktoritest ja neil on põllumajandusliku efektiivsuse tõstmisel eeliseid;

senikehtiva maksimaalse valmistajakiiruse tõstmine 20 % võrra on põhjendatud, arvestades ka liiklusohutust ja tööohutust põllul;

sellest olenemata võivad liikmesriigid kehtestada traktoritele teedel liikumiseks kiirusepiiranguid;

peale selle võib traktoreid, millel on rohkem kui kaks telge, pidada sarnaseks kaheteljeliste traktoritega ja seega saab nende kohta kehtestada samad normid;

puudub vajadus sätestada direktiivi 74/150/EMÜ raames kavandatud erinõudeid; seetõttu piisab kõnealuse direktiivi kohaldamisala laiendamisest traktoritele, millel on rohkem kui kaks telge ja mille maksimaalne valmistajakiirus on 25–30 km/h, koos nende üksikdirektiivide kohaldamisalade laiendamisega, kus see on üheselt määratletud,

ON VASTU VÕTNUD KÄESOLEVA DIREKTIIVI:

Artikkel 1

1. Direktiivide 74/150/EMÜ, 74/151/EMÜ, [5] 74/152/EMÜ, [6] 74/346/EMÜ, [7] 74/347/EMÜ, [8] 75/321/EMÜ, [9] 75/322/EMÜ, [10] 76/432/EMÜ, [11] 77/311/EMÜ, [12] 77/537/EMÜ, [13] 78/933/EMÜ, [14] 79/532/EMÜ, [15] 79/533/EMÜ [16] artikli 1 lõige 2 ja direktiivi 78/764/EMÜ [17] artikli 9 lõige 2 asendatakse järgmisega:

"2. Käesolevat direktiivi kohaldatakse üksnes selliste esimeses lõikes määratletud traktorite suhtes, mis on varustatud õhkrehvidega ning millel on vähemalt kaks telge ja mille maksimaalne valmistajakiirus on 6–30 km/h."

2. Direktiivi 80/720/EMÜ [18] artikli 1 lõige 2 asendatakse järgmisega:

"2. Käesolevat direktiivi kohaldatakse üksnes selliste lõikes 1 määratletud traktorite suhtes, millel on õhkrehvid ja vähemalt kaks telge ja mille maksimaalne valmistajakiirus on 6–30 km/h ning mille veotelje fikseeritud või reguleeritav rööbe on vähemalt 1150 mm."

3. Direktiivi 76/763/EMÜ [19] artikli 1 lõige 2 asendatakse järgmisega:

"2. Käesolevat direktiivi kohaldatakse üksnes selliste lõikes 1 määratletud traktorite suhtes, millel on õhkrehvid ja vähemalt kaks telge ja mille maksimaalne valmistajakiirus on 6–30 km/h ning rööbe vähemalt 1250 mm."

4. Direktiivi 74/152/EMÜ lisa punkt 1.5 asendatakse järgmisega:

"1.5. Selleks, et võtta arvesse mitmeid, eriti erinevatest mõõtmismeetoditest ja osaliselt koormatud mootori pöörlemiskiiruse tõusust tulenevaid vältimatuid vigu, aktsepteeritakse tüübikinnituskatsetel mõõtmistulemust, mis ületab 10 % võrra kiirust 30 km/h."

Artikkel 2

1. Liikmesriigid jõustavad käesoleva direktiivi täitmiseks vajalikud õigusnormid 18 kuu jooksul alates direktiivi teatavakstegemisest ning teatavad sellest viivitamata komisjonile.

2. Liikmesriigid tagavad, et käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide tekst edastatakse komisjonile.

Artikkel 3

Käesolev direktiiv on adresseeritud liikmesriikidele.

Brüssel, 17. detsember 1982

Nõukogu nimel

eesistuja

H. Christophersen

[1] EÜT C 182, 19.7.1982, lk 112.

[2] EÜT C 77, 29.3.1982, lk 1.

[3] EÜT L 84, 28.3.1974, lk 10.

[4] EÜT L 205, 13.8.1979, lk 17.

[5] EÜT L 84, 28.3.1974, lk 25.

[6] EÜT L 84, 28.3.1974, lk 33.

[7] EÜT L 191, 15.7.1974, lk 1.

[8] EÜT L 191, 15.7.1974, lk 5.

[9] EÜT L 147, 9.6.1975, lk 24.

[10] EÜT L 147, 9.6.1975, lk 28.

[11] EÜT L 122, 8.5.1976, lk 1.

[12] EÜT L 105, 28.4.1977, lk 1.

[13] EÜT L 220, 29.8.1977, lk 38.

[14] EÜT L 325, 20.11.1978, lk 16.

[15] EÜT L 145, 13.6.1979, lk 16.

[16] EÜT L 145, 13.6.1979, lk 20.

[17] EÜT L 255, 18.9.1978, lk 11.

[18] EÜT L 194, 28.7.1980, lk 1.

[19] EÜT L 262, 27.9.1976, lk 135.

--------------------------------------------------